แฟนผมมีอาการปวดท้องเหมือนคนเป็นเมนส์ แต่เมนส์ยังไม่มา หิวมากเดิม แล้วเธอก็เครียดมากๆ แต่เวลามีอะไรกัน เราป้องกันตลอดเช็คถุงตลอด ว่าไม่เคยรั่วหรือขาด ผมสงสัยมากครับ ว่าเธอจะท้องหรือป่าวครับ
สวัสดีค่ะ การใช้ถุงยางอนามัยนั้น แม้จะใช้ได้อย่างถูกต้อง ก็ไม่สามารถป้องกันการตั้งครรภ์ได้ 100% โดยมีโอกาสที่จะตั้งครรภ์ได้ประมาณ 2%ดังนั้น หากถึงกำหนดวันที่ประจำเดือนควรจะมาแล้ว แต่ยังไม่มา ควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบ การที่ประจำเดือนยังไม่มา อาจเกิดจากสาเหตุอื่นๆ เช่นมีความเครียด การทำงานหนัก พักผ่อนน้อย อดนอน นอนดึกการอดอาหาร มีน้ำหนักลด หรือมีน้ำหนักเพิ่มขึ้นรวดเร็วแต่หากยังไม่ถึงกำหนดวันที่ประจำเดือนจะมา หรือประจำเดือนขาดไปแล้วแต่ตรวจไม่พบการตั้งครรภ์ อาการปวดท้องดังกล่าว อาจเป็นอาการก่อนการมีประจำเดือนมาก็ได้ค่ะ หากปวดไม่รุนแรง และต่อมามีประจำเดือนมา ก็ถือเป็นอาการปกติค่ะ